Kalastajan Savukoski-hanke Lehdistölle 22.10.2014, klo 12

Projektipäällikkö

Kari Kivelä heti vapaa julkaistavaksi

[www.savukosket.fi](http://www.savukosket.fi)

SIIMAT KIRISTYVÄT LOHISEMINAARISSA

Itälappilainen kalastushanke järjestää Kemijärvellä 27. marraskuuta 2014 valtakunnallisen lohi- ja vaelluskalaseminaarin *Lohi palaa kotiin*. Seminaariin osallistuu lohi- ja vaelluskalatutkijoita, kuntien ja yritysten edustajia sekä matkailun ammattilaisia.

Järjestäjät haluavat saada saman pöydän ääreen parhaat asiantuntijat ja päättäjät vastaamaan kysymykseen, miten Itä-Lapin matkailulle elintärkeä lohi ja vaelluskala saadaan palautettua Kemijoen latvoille.

*Lohi palaa kotiin* -seminaari käynnistää tapahtumasarjan, joka huipentuu kalastuskauden avajaisiin Savukoskella kesäkuussa 2015. Ylä-Kemijoen koskiin vapautetaan runsaasti pyyntikokoisia kummilohia, joiden kauppa käynnistyi viime kesänä.

*Lohi palaa kotiin* -seminaarin järjestävät Kalastajan Savukoski- ja Salla Gate-hankkeet.

Kari Kivelä

0400 580109

kari.kivela@savukosket.fi

Liitteenä *Lohi palaa kotiin* -seminaarin ohjelma